Para outras páxinas con títulos homónimos véxase: Cosmos (homónimos).
 Representación do **Cosmos** de Peter Apian en *Cosmographia*
O **cosmos** (do grego antigo κόσμος, transl. *kósmos*, "orde", "organización", "beleza", "harmonía") é un termo que designa ao Universo no seu conxunto, a toda a estrutura universal na súa totalidade, desde do microcosmos ao macrocosmos.

O cosmos é a totalidade de todas as cousas deste Universo ordenado, dende as estrelas até as partículas subatómicas. Pódese ser estudado na rama da Astronomía denominada Cosmoloxía.

O astrónomo Carl Sagan define o termo cosmos como *"todo o que foi, todo o que é e todo o que será"*.

Etimoloxía
----------

 "**Os 9 mundos**", unha representación do **Cosmos** segundo a mitoloxía nórdica.
A palabra deriva do termo grego κόσμος (kosmos), que literalmente significa "ben ordenado" ou "ornamentado" e metaforicamente "mundo", e é contrario ao concepto de caos (feo ou desordenado). Hoxe, a palabra úsase xeralmente como sinónimo de "Universo". A palabra "cosmético" orixínase da mesma raíz. En moitas linguas eslavas, como o ruso, o polaco, o búlgaro e o serbio, a palabra kosmos (космос) significa espazo exterior. En galego tamén é un termo referido ao espazo exterior á atmosfera terrestre.

O filósofo grego Pitágoras foi o primeiro en utilizar o termo "κόσμος "para referirse ao universo, quizais significando referirse ao firmamento das estrelas. A cosmoloxía é tamén unha rama da metafísica que se ocupa da natureza do Universo, unha teoría ou doutrina que describe a orde natural física do mesmo.

Cosmoloxía
----------

 NGC 6744, unha galaxia.
A cosmoloxía é o estudo do cosmos en varios dos seus significados, dependendo do contexto. Todas as cosmoloxías teñen en común un intento de comprender a orde implícita e a beleza dentro do conxunto do ser. Deste xeito, a maioría das relixións e sistemas filosóficos teñen unha cosmoloxía. O Dicionario da Real Academia Galega recolle o termo cosmovisión (literamente visión do cosmos) e o sinónimo tomado do alemán weltanschauung (literamente visión do mundo).

En cosmoloxía física, o termo "cosmos" úsase a miúdo de xeito técnico, referíndose a un continuo espazo-tempo particular dentro do (postulado) Universo. O noso cosmos particular, o Universo observábel, é xeralmente escrito con letra maiúscula no inicio (**Cosmos**) en portugués; en galego úsase a maiúscula cando se refire a un nome propio (por exemplo a serie de Sagan ou o filme *Cosmos*). A cosmoloxía tamén estuda o Universo dende a súa orixe, até agora onde está en expansión.

Teoloxía
--------

 *Universum - Urbi et Orbi*, unha representación do Cosmos no *Gravado Flammarion* (1888)
En teoloxía, o termo pódese usar para designar o Universo creado, sen incluír o creador. Na teoloxía cristiá, a palabra tamén se usa como sinónimo para referirse á "vida mundana" ou "este mundo", en oposición á outra vida ou ao mundo por vir.

Notas
-----

1. 1 2  "cosmos". *Dicionario da Real Academia Galega*. Consultado o 2024-01-15.
2. ↑  "Cosmoloxía". *Dicionario da Real Academia Galega*. Consultado o 2024-01-15.
3. ↑  SVadmin (2021-07-16). "Preguntas máis frecuentes: Por que os pitagóricos chamaron ao universo Cosmos?". *Blog espacial*. Consultado o 2024-01-15.
4. ↑  "Definition of COSMOLOGY". *www.merriam-webster.com* (en inglés). 2024-01-15. Consultado o 2024-01-15.
5. ↑  Redacción (2021-01-30). "'Weltanschauung', a palabra galega máis buscada no dicionario da RAG". *GCiencia*. Consultado o 2024-01-15.

Véxase tamén
------------

* Cosmoloxía
* Cosmoloxía física
* Cosmogonía
* Kosmos/Cosmos (foguete soviético)
* Universo

---

|  |  |
| --- | --- |
| Este artigo tan só é un bosquexo |  *Este artigo sobre astronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q1059081
* BNF: 12509607j
* MAG: 164663123

 |